Document ID: 31997D0397

31997D0397
L 165/13
SLUŽBENI LIST EUROPSKE UNIJE
12.06.1997.
ODLUKA KOMISIJE
od 12. lipnja 1997.
o izmjeni Odluke 86/414/EEZ o popisu objekata u Argentini odobrenih u svrhu uvoza mesnih proizvoda u Zajednicu
(Tekst značajan za EGP)
(97/397/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 96/91/EZ (2), a posebno njezin članak 4. stavak 1. i članak 18. stavak 1.,
budući da je popis objekata iz Argentine, koji su odobreni za uvoz mesnih proizvoda u Zajednicu, prvobitno sastavljen u Odluci Komisije 86/414/EEZ (3), kako je zadnje izmijenjena Odlukom 94/463/EZ (4);
budući da je detaljna inspekcija na licu mjesta u objektima za preradu mesa u Argentini pokazala da je razina higijene u jednom objektu zadovoljavajuća; budući da je shodno tome potrebno izmijeniti popis objekata;
budući da su mjere predviđene u ovoj Odluci u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog Odluci 86/414/EEZ ovim se zamjenjuje Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 12. lipnja 1997.

Labels: 17
0
3
6
18